Miles Mercury

Το Miles M.28 Mercury ήταν βρετανικό μονοκινητήριο αεροσκάφος εκπαίδευσης/επικοινωνιών που αναπτύχθηκε την περίοδο του Β΄ Παγκοσμίου Πολέμου.

Σχεδιασμός και ανάπτυξη
Το M.28 αναπτύχθηκε προκειμένου να αντικαταστήσει τα ομόσταυλα Whitney Straight και Monarch, όμως τα πλάνα αυτά εγκαταλείφθηκαν όταν ξέσπασε ο πόλεμος. Η ανάγκη για νέο αεροσκάφος εκπαίδευσης/επικοινωνιών ήταν ο λόγος αναβίωσης του εγχειρήματος το 1941, που συνεχίστηκε με ιδιωτικά κεφάλαια από τον Ray Bournon. Το αεροσκάφος που προέκυψε ήταν ξύλινης κατασκευής και ενσωμάτωνε ασυνήθιστα χαρακτηριστικά για τα εκπαιδευτικά της περιόδου όπως ανασυρόμενο σύστημα προσγείωσης και φλαπς στο χείλος εκφυγής. Ως αεροσκάφος επικοινωνιών ήταν τετραθέσιο και είχε ακτίνα δράσης 800 km.

Το πρωτότυπο πραγματοποίησε την παρθενική του πτήση στις 11 Ιουλίου 1941 και τα πτητικά του χαρακτηριστικά αποδείχτηκαν ικανοποιητικά. Όμως, εξαιτίας των εκτεταμένων υποχρεώσεων της κατασκευάστριας Miles να παραδώσει πολεμικό υλικό εν τέλει παρήχθησαν μόλις έξι M.28.

Εκδόσεις
M.28 Mark I
Αρχικό πρωτότυπο, διαμορφωμένο ως διθέσιο εκπαιδευτικό με κινητήρα de Havilland Gipsy Major I των 130 hp.

M.28 Mark II
Τριθέσιο εκπαιδευτικό με διπλά χειριστήρια το οποίο προωθούνταν από κινητήρα de Havilland Gipsy Major II των 140 hp. Κατασκευάστηκε ένα αεροσκάφος αυτής της έκδοσης το 1942. Αργότερα απέκτησε κινητήρα Blackburn Cirrus Major II των 140 hp και μεταπολεμικά τον Cirrus Major III των 150 hp.

M.28 Mark III
Τριθέσιο εκπαιδευτικό με τριπλά χειριστήρια, για δυο εκπαιδευόμενους και τον εκπαιδευτή. Προωθούνταν από κινητήρα Cirrus Major 3 των 150 hp. Κατασκευάστηκε ένα αεροσκάφος.

M.28 Mark IV
Τετραθέσιο αεροσκάφος επικοινωνιών με κινητήρα Gipsy Major IIA των 145 hp. Κατασκευάστηκε ένα αεροσκάφος το 1944.

M.28 Mark V
Ένα τετραθέσιο αεροσκάφος με κινητήρα Cirrus Major III. Κατασκευάστηκε το 1947.

M.28 Mark VI
Ένα τετραθέσιο αεροσκάφος με κινητήρα Cirrus Major III. Κατασκευάστηκε το 1946.

Δείτε επίσης

Συγκρίσιμα αεροσκάφη
 Bücker Bü 181
 Nord NC.850
 Percival Proctor

Παραπομπές

Βιβλιογραφία
 Amos, Peter. and Brown, Don Lambert. Miles Aircraft Since 1925, Volume 1. London: Putnam Aeronautical, 2000. .  
 Brown, Don Lambert. Miles Aircraft Since 1925. London: Putnam & Company Ltd., 1970. . 
 Jackson, A.J. British Civil Aircraft since 1919 - Volume 3. 1974. Putnam & Company Ltd. .
 Jerram, Mike. "For Business And Pleasure—No. 3", Aeroplane Monthly, Vol. 14, No. 9, September 1986. pp. 474–477. .
 Mason, Tim. The Secret Years: Flight Testing at Boscombe Down, 1939-1945. Crowborough, UK: Hikoki Publications, 2010. .
 Mondey, David. The Hamlyn Concise Guide to British Aircraft of World War II. London: Chancellor Press, 2002. .

Εξωτερικοί σύνδεσμοι
 

Αεροσκάφη Miles
Εκπαιδευτικά αεροσκάφη
Εμβολοκινητήρια στρατιωτικά αεροσκάφη
Αεροσκάφη του Β' Παγκοσμίου Πολέμου